CELEX: C2006/086/22
Language: et
Date: 2006-04-08 00:00:00
Title: Kohtuasi C-51/06: Eelotsusetaotlus, mille esitas Tribunale di Livorno  13. jaanuari 2006.  aasta määrusega kohtuasjas Alberto Bianchi  versus  De Robert Calzature Srl

8.4.2006   
            
            
               ET
            
            
               Euroopa Liidu Teataja
            
            
               C 86/13
            
         Eelotsusetaotlus, mille esitas Tribunale di Livorno 13. jaanuari 2006. aasta määrusega kohtuasjas Alberto Bianchi versus De Robert Calzature Srl
   (Kohtuasi C-51/06)
   (2006/C 86/22)
   Kohtumenetluse keel: itaalia
   Euroopa Ühenduste Kohus on saanud Tribunale di Livorno 13. jaanuari 2006. aasta määrusega kohtuasjas Alberto Bianchi v. De Robert Calzature Srl esitatud eelotsusetaotluse, mis saabus kohtukantseleisse 1. veebruaril 2006.
   Tribunale di Livorno küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 18. detsembri 1986. aasta direktiivi 653/86 (1) füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusnormide ühtlustamise kohta artiklit 17 silmas pidades võib (sama direktiivi) artiklit 19 tõlgendada selliselt, et see võimaldab liikmesriigil direktiivi siseriiklikku õigusesse ülevõtmise sätetes ette näha, et agendi õigus hüvitisele määratakse kindlaks kollektiivlepingus, mis on selle allkirjastajatele siduv, mis ei võta arvesse artikli 17 lõike 2 punkti a esimeses ja teises taandes nimetatud tingimusi ning mida arvutatakse mitte direktiivist, vaid kõnealusest kollektiivlepingust tulenevate kriteeriumide alusel, mistõttu tuleb paljudel juhtudel määrata hüvitis tunduvalt väiksemas summas kui direktiivis ettenähtud ülemmäär?
            
         
               2.
            
            
               Kas hüvitist tuleb arvutada analüütiliselt, hinnates kaubandusagendi muid tasusid, mida ta oleks võinud saada lepingu lõpetamisele järgnevail aastail seoses tema hangitud klientidega või tänu temale suurenenud käibega, kohaldades võrdsuse põhimõtet üksnes hüvitise summa korrigeerimiseks, või võib kasutada teistsuguseid sünteetilisemaid arvutamismeetodeid, mis võtavad enam võrdsuse kriteeriumi arvesse?
            
         
      (1)  EÜT L 382, 31.12.1986, lk 17.